ขอคนกลาง
...ทีมข่าวการเงิน
21 ส.ค. 2554

...ทีมข่าวการเงิน
ต้องบอกว่ายังวุ่นไม่เลิก...เมื่อพนักงานแบงก์กรุงเทพออกมาประท้วงหน้าสำนักงานใหญ่ใจกลางถนนสีลมเมื่อเที่ยงวานนี้
หลังจากสัปดาห์ที่ผ่านมาสหภาพพนักงานออกมาชิมลางด้วยการไฮด์ ปาร์กประท้วงผู้บริหาร
เพราะปีนี้แบงก์ได้กำไร 20,764 ล้านบาท เพิ่มขึ้นจากปีก่อนประมาณ 2.75%
แต่กลับหั่นโบนัสพนักงานจาก 3 เดือน เหลือ 2.75 เดือน แค่เนี่ย
เมื่อวานเลยมีพนักงานแบงก์กรุงเทพ 100200 คน แต่งชุดดำออกมายืนประท้วงซะเลย
ขณะที่ ชัยสิทธิ์ สุขสมบูรณ์ สหภาพแบงก์กรุงเทพ เอ่ยชักชวนพนักงานทุกสาขาช่วยกันประท้วงหน่อย
พร้อมกันนั้นเมื่อวานนี้ ทางสหภาพยังไปฟ้องต่อศาลแรงงานให้ตั้งคนกลางขึ้นมาไกล่เกลี่ยทั้งสองฝ่ายแร้ว...ววว...
โดยคนกลางที่สหภาพพนักงานเรียกร้องคือ ธวัชชัย ยงกิตติกุล เลขาธิการสมาคมธนาคารไทย
เพราะเชื่อในความเป็นกลาง
เอ้า...สู้ๆ!!!เห็นข่าวคราวตอนนี้ พนักงานหลายแบงก์ ออกโรงประท้วงกันวุ่นวาย
ที่แถวๆ ถนนสีลมก็ใช่ ...
แถวๆ ถนนเพชรบุรีก็มี ...
แต่เอ๊ะแบงก์ทหารไทยหรือทีเอ็มบีเที่ยวนี้กลับไม่มีคลื่นใต้น้ำ
ล่าสุด บุญทักษ์ หวังเจริญ ประธานเจ้าหน้าที่บริหารทีเอ็มบี บอกว่า ในปีนี้ธนาคารจะเร่งพัฒนาความสามารถของพนักงานตามโครงการ HR Transformation 
โดยมั่นใจว่าโครงการนี้จะสร้างโอกาสความก้าวหน้าในหน้าที่การงาน มีระบบการพัฒนาความสามารถของพนักงาน และทำให้พนักงานได้รับค่าตอบแทนตามความสามารถและผลการปฏิบัติงานอย่างเหมาะสมโดยอ้างอิงกับตลาด
“การจ่ายค่าตอบแทนและโบนัสพนักงานจะอิงกับอัตราตลาดและความรู้ความสามารถของพนักงาน” บุญทักษ์ ระบุ
โหยๆ...เรียกว่าความสามารถพนักงานสูง ค่าตอบแทนก็จะสูงไปด้วยซิ
ม่ายช่ายกำไรเยอะ แต่ดั๊นหั่นโบนัสพนักงานซะเฉย..